[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Uuendatud kolmanda korruse avanud T1 kavatseb aasta kasumiga lo\u0303petada"}, {"text_idx": "#000004", "text": "T1 kaubanduskeskus Autor/allikas: Siim Lo\u0303vi /ERR"}, {"text_idx": "#000005", "text": "Kaubanduskeskus T1 avas reedel uuendatud kolmanda korruse, kuid ehitusto\u0308id ja\u0308tkub keskuses veel kuni ja\u0308rgmise aasta lo\u0303puni. Tegevjuht Tarmo Ho\u0303be so\u0303nul on T1 ku\u0308lastajate arv jo\u0303udnud 330 000 inimeseni kuus ja sarnaselt mo\u0308o\u0308dunud aastaga plaanitakse plussi ja\u0308a\u0308da ka ta\u0308navu."}, {"text_idx": "#000006", "text": "2018. aastal avatud T1 kaubanduskeskus la\u0308ks kolm aastat hiljem pankrotti ning selle ostnud Lintgen hakkas tegelema kahjumis keskuse elule toomisega."}, {"text_idx": "#000007", "text": "Reedel avatud uuendatud kolmas korrus oli algselt mo\u0303eldud kaubanduspindadeks, kuid edaspidi keskendutakse seal teenustele: osa on kliinikute pa\u0308ralt ning osa spordi-, hobi- ja huvitegevuste tarbeks."}, {"text_idx": "#000008", "text": "\"Sinna tuleb pea 20 spordiala \u2013 saab harrastada vehklemist, maadlust, poksi, tantsimist, ronimist. Eraldi tulevad veel ilu- ja wellness-teenused, ko\u0303ik, mis seotud inimese heaolu ja arenguga. Kokku on kolmandal korrusel 16 000 ruutmeetrit pinda, mis on saanud ta\u0308iesti uue funktsiooni, sisu ja va\u0308ljana\u0308gemise,\" lausus Ho\u0303be ja to\u0303i vo\u0303rdluseks, et hiljuti avatud Kurna pargis on kauplemispinda u\u0308ldse kokku 20 000 ruutmeetrit."}, {"text_idx": "#000009", "text": "Eraldi ma\u0308rkis ta a\u0308ra unikaalse vehklemissaali ja ka teiste spordialade jaoks loodud spetsiaalsed tingimused. See ei olnud Ho\u0303be so\u0303nul lihtne, arvestades, et kaubanduspindade spordi- vo\u0303i meditsiinipindadeks muutmine ta\u0308hendab muu hulgas ventilatsioonino\u0303uetega vastavusse viimist, pesuruumide ja dus\u030ciruumide rajamist. Ta to\u0303des, et vo\u0303rreldes uute poodide rajamisega oli see palju suurem ja aegano\u0303udvam to\u0308o\u0308."}, {"text_idx": "#000010", "text": "A\u0308sja avatud esimeses etapis alustas to\u0308o\u0308d umbkaudu 30 protsenti kogu kolmandast korrusest, kuid edasi avatakse midagi uut igal na\u0308dalal ja kuul."}, {"text_idx": "#000012", "text": "Praeguseks on keskusesse investeeritud 10 miljonit eurot ja kogu maja to\u0308o\u0308lesaamiseks ootab ees veel umbes samas suurusja\u0308rgus investeeringuid."}, {"text_idx": "#000015", "text": "Esimesel korrusel on tema so\u0303nul praegu mo\u0303ni u\u0308ksik vaba pind, enneko\u0303ike to\u0308o\u0308tatakse aga lisaks kolmanda korruse arendamisele just teise korrusega, et see oleks ta\u0308is tugevaid outlet- ehk odavmu\u0308u\u0308gipoode. Sellised kauplused on Ho\u0303be so\u0303nul ha\u0308sti vastu vo\u0303etud, sest inimeste ostujo\u0303ud langeb, laenuintressid kasvavad ja odavama hinnaga poode ku\u0308lastatakse rohkem. Lisaks pu\u0308u\u0308ab keskus otsida valdkondi, mille puhul sedalaadi poode pole varem olnud, nii on neil na\u0308iteks ka prillipoe ja kosmeetikatoodete outlet."}, {"text_idx": "#000016", "text": "Aasta lo\u0303puks loodab T1 jo\u0303uda keskmiselt 12 000 ku\u0308lastajani pa\u0308evas. Praegu on neid 11 000 kanti, na\u0308dalavahetuseti 17-18 000."}, {"text_idx": "#000018", "text": "Keskuse kolmandal korrusel on suur osa pindu praeguseks rentnikud leidnud, kuid Ho\u0303be so\u0303nul on va\u0308iksemaid vabu pindu veel alles. Kogu aeg on ka\u0308imas la\u0308bira\u0308a\u0308kimisi ja rentnike puhul on vo\u0303etud suund, et need ei oleks samasugused nagu teistes kaubanduskeskustes."}, {"text_idx": "#000019", "text": "\"Pu\u0308u\u0308ame eristuda, et mitte saada neid tegijaid, kes on ka u\u0308le tee U\u0308lemiste keskuses, vaid tuua midagi teistmoodi, unikaalset. See tekitab hea su\u0308nargia U\u0308lemiste piirkonnaga,\" usub T1 juht."}, {"text_idx": "#000020", "text": "Tema kinnitusel on aasta lo\u0303puks keskuse u\u0308ldine vakantsus juba va\u0308ga mo\u0303istlik ja mo\u0308o\u0308das on aeg, kus pinnad seisavad tu\u0308hjalt ja rahvast ei ole."}, {"text_idx": "#000022", "text": "Tema so\u0303nul peaks T1 2024. aasta lo\u0303puks olema ta\u0308iesti valmis, nii et u\u0308mberpo\u0308o\u0308ramine oleks tehtud nii sisuliselt, tugevate rentnike na\u0308ol, kui ka ehituslikult."}, {"text_idx": "#000024", "text": "Narva jo\u0303kke lasti tuhatkond tuurakala"}, {"text_idx": "#000030", "text": "ETV spordi lu\u0308hiuudised 3. oktoobril"}, {"text_idx": "#000033", "text": "Armeenia parlament kiitis heaks u\u0308hinemise ICC-ga"}, {"text_idx": "#000034", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000045", "text": "Eesti esimene robotlaev hakkab La\u0308a\u0308nemere kalavarusid kaardistama"}, {"text_idx": "#000048", "text": "Microsoft loodab kustutada andmekeskuste energiana\u0308lga tuumareaktoritega"}, {"text_idx": "#000050", "text": "Ott Maaten: oleks va\u0308ga kurb, kui Estonia majale tuleks hakata otsima uut funktsiooni"}, {"text_idx": "#000053", "text": "Reklaamiagentuuri tegevjuht: hea reklaam liigub suust suhu"}, {"text_idx": "#000056", "text": "Po\u0303hja-Pa\u0308rnumaa valda kerkivad esimesed u\u0308u\u0308rimajad"}, {"text_idx": "#000059", "text": "Tehisaru kasutatakse u\u0308ha enam turvakaamerate pildi ja\u0308lgimiseks"}, {"text_idx": "#000061", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]